ΓΡΑΠΤΗ ΕΡΩΤΗΣΗ E-2215/02

υποβολή: Stavros Xarchakos (PPE-DE)και Rodi Kratsa-Tsagaropoulou (PPE-DE) προς την Επιτροπή

(22 Ιουλίου 2002)

Θέμα: Γυναικεία πορνεία

Σύμφωνα με δημοσιεύματα του ελληνικού Τύπου, σε έκθεση σχετικά με την παιδική πορνεία (που συνέταξε ο Οργανισμός για την Ασφάλεια και τη Συνεργασία στην Ευρώπη, σε συνεργασία με τη Unicef και το γραφείο Ανθρωπίνων Δικαιωμάτων του ΟΗΕ και η οποία δημοσιοποιήθηκε πρόσφατα στο Σεράγεβο), αναφέρεται ότι το 90 % των εκδιδομένων γυναικών που προέρχονται από χώρες της Νοτιοανατολικής Ευρώπης είναι θύματα εμπόρων λευκής σαρκός. Επιπλέον, σύμφωνα με εκτιμήσεις της Παγκόσμιας Οργάνωσης Μετανάστευσης, κάθε χρόνο περισσότερα από 120 000 νεαρά κορίτσια και γυναίκες στην προσπάθειά τους να βρουν απασχόληση σε άλλες χώρες πέφτουν θύματα εμπόρων λευκής σαρκός. Η Ελλάδα δε εκτιμάται ότι ήταν τόπος προορισμού περισσοτέρων από 2 000 τέτοιων παιδιών από την Αλβανία. Κατά πλειοψηφία, είναι αγόρια και κορίτσια κάτω των 12 ετών τα οποία χρησιμοποιούνται ως επαίτες και έφηβα κορίτσια τα οποία γίνονται αντικείμενο σεξουαλικής εκμετάλλευσης. Σύμφωνα με μη κυβερνητικές οργανώσεις, το 80 % όλων των θυμάτων των κυκλωμάτων εμπορίας ανθρώπων που προέρχονται από την Αλβανία είναι ανήλικες κοπέλες ενώ, ακόμη, δενπάρχουν επαρκή στοιχεία για τη διακίνηση ανήλικων αγοριών και τη σεξουαλική τους εκμετάλλευση.

Μπορεί να μας πληροφορήσει η Ευρωπαϊκή Επιτροπή αν γνωρίζει το παραπάνω θέμα και ποια είναι η άποψή της γι' αυτό· Μπορεί να μας δώσει επιπλέον στοιχεία σχετικά με το μέγεθος του ανωτέρω προβλήματος· Τι μέτρα έχει λάβει ή προτίθεται να λάβει για την εξάλειψη του παραπάνω φαινομένου· Έχει συνεργαστεί με τις ελληνικές αρχές και τι στοιχεία έχει λάβει από αυτές·

Απάντηση του κ. Vitorino εξ ονόματος της Επιτροπής

(27 Σεπτεμβρίου 2002)

Η Επιτροπή γνωρίζει την κατάσταση όσον αφορά την εμπορία ανθρώπων προς, από και μέσω των Βαλκανίων. Το πρόβλημα εμπορίας παιδιών, συμπεριλαμβανομένης της εμπορίας αλβανοπαίδων στην Ελλάδα, ανησυχεί ιδιαίτερα την Επιτροπή. Δεδομένης της φύσης του πολύπλοκου φαινόμενου της εμπορίας, η Επιτροπή δεν είναι σε θέση να χορηγήσει περισσότερες πληροφορίες σχετικά με τη διάσταση του προβλήματος της εμπορίας παιδιών από την Αλβανία.

Το θέμα της εμπορίας ανθρώπων έχει τεθεί σε διάφορα φόρα, όπως για παράδειγμα της διευθύνουσας ομάδαςψηλού επιπέδου του Ιουνίου του τελευταίου έτους η οποία στα συμπεράσματά της πιέζει για μεγαλύτερη αποφασιστικότητα στην αντιμετώπιση του προβλήματος εφόσον η Αλβανία επιθυμεί να αποδείξει ότι συμμερίζεται τις πολιτικές και ανθρώπινες αξίες της Ένωσης και ότι είναι πραγματικά σε θέση να φυλάξει τα σύνορά της. Το θέμα περιλαμβάνεται επίσης και στην έκθεση για τη Σταθερότητα και τη Σύνδεση με την Αλβανία που εξέδωσε η Επιτροπή τον Απρίλιο 2002. Η Ένωση, και ιδίως η Επιτροπή, συμμετέχει ενεργά στις εργασίες των σχετικών διεθνών οργανισμών για την παρακολούθηση και αντιμετώπιση του προβλήματος της εμπορίας

ανθρώπων, ιδίως ανηλίκων, στην Ευρώπη. Στα πλαίσια του Οργανισμού για την Ασφάλεια και τη Συνεργασία στην Ευρώπη (ΟΑΣΕ) το αντικείμενο θα παραμείνειπό εξέταση στην ετήσια συνάντηση αναθεώρησης τωνποχρεώσεων όσον αφορά την ανθρώπινη διάσταση, που θα λάβει χώρα στη Βαρσοβία από τις 9 έως τις 19 Σεπτεμβρίου 2002. Η μελλοντική ολλανδική προεδρία του ΟΑΣΕ έχει επίσης αναγγείλει την πρόθεσή της να οργανώσει (μάλλον την άνοιξη 2003) ένα ειδικό σεμινάριο που θα καλύπτει τις διάφορες πλευρές της εμπορίας ανθρώπων στην περιοχή του ΟΑΣΕ.

Μία σειρά ερευνητικών σχεδίων και συνδιασκέψεων σχετικά με μη συνοδευόμενους ανήλικους στηρίχθηκαν από το πρόγραμμα STOP. Το 2002, προγραμματίζονται συμπληρωματικά σχέδια. Μεταξύ της 18ης και της 20ής Σεπτεμβρίου, θα λάβει χώρα στο Ευρωπαϊκό Κοινοβούλιο μια ευρωπαϊκή συνδιάσκεψη με συμμετοχή άνω των 600 ατόμων. Η συνδιάσκεψη οργανώνεται από τον Διεθνή Οργανισμό Μετανάστευσης και χρηματοδοτείται από το πρόγραμμα STOP II. Σ' αυτή θα συμμετάσχουν εκπρόσωποι από τα βαλκανικά κράτη και το ζήτημα της εμπορίας παιδιών θα αποτελέσει ένα από τα κύρια ζητήματα των συζητήσεων. Επιπλέον, στα πλαίσια της Ευρωπαϊκής Πρωτοβουλίας για τον εκδημοκρατισμό και την προστασία των ανθρωπίνων δικαιωμάτων, δίδεται προτεραιότητα στις δραστηριότητες μη κυβερνητικών οργανώσεων που έχουν ως στόχο την καταπολέμηση της εμπορίας στην Βοσνία/Ερζεγοβίνη και στην Ομοσπονδιακή Δημοκρατία της Γιουγκοσλαβίας(1). Γι' αυτό προκηρύχθηκε, στις 8 Αυγούστου 2002, μια πρόσκλησηποβολής προτάσεων για την καταπολέμηση της εμπορίας σ' αυτές τις δύο χώρες(2).

Η συμμετοχή και τα σχέδια που προαναφέρθηκαν αποτελούν μέρος μιας συνολικής και πολυδιάστατης πολιτικής που η Επιτροπή εκπόνησε για την καταπολέμηση της εμπορίας κατά τα προηγούμενα έτη. Αυτή η πολιτική στηρίζεται σε τρία μέρη, την ανάπτυξη της προστασίας και της βοήθειας στα θύματα, την ανάπτυξη των προληπτικών πολιτικών και την ανάπτυξη του ποινικού δικαίου, της επιβολής του νόμου και της δικαστικής συνεργασίας. Επιπλέον, η πολιτική βασίζεται στην άποψη ότι η εμπορία ανθρώπων συνεπάγεται σοβαρές παραβιάσεις των ανθρωπίνων δικαιωμάτων όπωςπογραμμίζεται από τον Χάρτη Θεμελιωδών Δικαιωμάτων της Ευρωπαϊκής Ένωσης.

Επιπλέον, με τη στήριξη της Ελλάδας, της Γερμανίας και της Ιταλίας, οι Αλβανοί ίδρυσαν πέρυσι, στο Vlore, ένα κέντρο κατά της εμπορίας. Στόχος του κέντρου είναι η εξουδετέρωση όλων των μορφών εμπορίας, συμπεριλαμβανομένης και της εμπορίας ανθρώπων.

Παράλληλα μ' αυτή την ειδική πρωτοβουλία, ορισμένα προγράμματα στον τομέα της απασχόλησης και των κοινωνικώνποθέσεων προβλέπουν επίσης στήριξη τωνπερεθνικών σχεδίων και συμμετοχή για μία καλύτερη κατανόηση όσον αφορά το ζήτημα της εμπορίας ανθρώπων, ιδίως το πρόγραμμα σχετικά με την κοινοτική στρατηγική-πλαίσιο για την ισότητα των φύλων 2001-2005 και η κοινοτική πρωτοβουλία Equal. Σ' αυτό το πλαίσιο, η Επιτροπή σκοπεύει να οργανώσει στις 5 και 6 Δεκεμβρίου 2002 στις Συρακούσες (Ιταλία) μια ευρωπαϊκή συνδιάσκεψη με στόχο την προβολή νέων πρωτοβουλιών που αναλήφθηκαν σε ευρωπαϊκό επίπεδο και τη θέση σε λειτουργία ανταλλαγών ορθής πρακτικής.

(1) Έγγραφο εργασίας του προσωπικού της Επιτροπής για την ευρωπαϊκή πρωτοβουλία για τον εκδημοκρατισμό και την προστασία των ανθρωπίνων δικαιωμάτων που εγκρίθηκε στις 20 Δεκεμβρίου 2001 και είναι διαθέσιμο στην κάτωθι ιστοσελίδα:http://europa.eu.int/comm/external_relations/human_rights/doc/eidhr02_04.pdf.

(2) Βλέπε πληροφορίες που παρέχονται στην κάτωθι ιστοσελίδα:http://europa.eu.int/comm/europeaid/projects/eidhr/cfp-general-2002_en.htm.